**TŪRISMA PAKALPOJUMU SNIEGŠANAS LĪGUMS № \_\_\_\_\_\_\_\_**

Rīgā, 201\_\_. gada \_\_. \_\_\_\_\_\_\_\_\_\_\_\_\_

Rezervācijas № \_\_\_\_\_\_\_\_\_\_\_\_

**SIA „EXPLAIN”**, reģistrācijas Nr. 40003608073, adrese Miera iela 63, Rīga, LV-1013, Latvija, turpmāk – **Operators**, kuru saskaņā ar pilnvaru pārstāv tās pilnvarotā persona \_\_\_\_\_\_\_\_\_\_\_\_, no vienas puses, un klients \_\_\_\_\_\_\_\_\_\_\_\_\_\_\_\_\_, personas kods: \_\_\_\_\_\_\_\_\_\_\_\_\_\_\_\_\_, turpmāk – Klients, no otras puses, turpmāk katra atsevišķi – **Puse**, un abas kopā – **Puses**, noslēdz šo līgumu (turpmāk – **Līgums**) par sekojošo:

**1. Līguma priekšmets.**

Klients pērk Operatora piedāvāto komplekso tūrisma pakalpojuma ceļojumu uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(turpmāk – **Pakalpojumi**) sekojošām personām (turpmāk – **Tūristi**):
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds, uzvārds personas kods

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Papildus informācija par klientu (tālrunis, e-pasts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
vārds, uzvārds personas kods

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Papildus informācija par klientu (tālrunis, e-pasts)

Parakstot šo Līgumu, Klients apstiprina, ka Klientam ir pilnvaras sniegt Operatoram informāciju par Tūristiem, kas ļauj identificēt fiziskas personas (turpmāk – Personas dati), un ka Personas dati tika ievākti un tiek apstrādāti saskaņā ar piemērojamajiem normatīvajiem aktiem. Klientam ir pienākums iesniegt Operatoram precīzus Personas datus un sniegt visus apstrādei nepieciešamos dokumentētus norādījumus. Operators apstrādā Personas datus tikai atbilstoši Līgumā noteiktajam mērķim un apjomam (Līguma izpildes un Pakalpojumu sniegšanas nodrošināšanai), un saskaņā ar piemērojamajiem normatīvajiem aktiem un Klienta dokumentētiem norādījumiem. Puses vienojas, ka Līguma izpildes nodrošināšanai un Operatora sniegto Pakalpojumu sniegšanai Operators var apkopot, izmantot, pārsūtīt, uzglābāt un citādi apstrādāt (kopā saukti “apstrāde”) Personas datus (Personas datu subjekta vārds, uzvārds, tālruņa numurs, e-pasts, atsevišķos gadījumos vīzu noformēšanai – pase vai pases kopija, atsevišķos gadījumos – kredītkartes kopija vai kredītkartes dati), kurus iesniedzis Klients. Klients kā Personas datu pārzinis, parakstot šo Līgumu, dod Operatoram kā apstrādātājam vispārējo atļauju Personas datu nosūtīšanai trešajām personām (piemēram, gaisa pārvadātājiem, jūras pārvadātājiem, sauszemes pārvadātājiem, apdrošinātājiem, viesnīcām u.tml.), kas ir nepieciešama šī Līguma izpildes nodrošināšanai un Pakalpojuma sniegšanai. Operatora leģitīmo interešu ievērošanai Personas datu apstrādes ilgums ir 10 (desmit) gadi (Civillikuma 1895. pantā paredzētais vispārējais noilguma termiņš) pēc Līguma izpildes termiņa. Operators apstrādā konkrēta Personas datu subjekta Personas datus saskaņā ar šo Līgumu tik ilgi, kamēr tas ir nepieciešams Operatora leģitīmo interešu ievērošanai un Pakalpojuma sniegšanai attiecībā uz konkrētu Personas datu subjektu. Pēc šajā punktā noteiktā termiņa Operatoram ir pienākums dzēst attiecīgā Personas datu subjekta Personas datus, izņemot, ja normatīvie akti nenosaka, ka Operatoram ir pienākums glabāt minētā Personas datu subjekta Personas datus ilgāku laika periodu.

2. **Operatora sniegtā Pakalpojuma apraksts un cenas.**
2.1. Ceļojuma maršruts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. Sniedzamie Pakalpojumi un cenas:

|  |  |  |
| --- | --- | --- |
| **Nr.** | **Apraksts** | **Cena** |
|  1. |   |   |
|  2. |   |   |
|  3. |   |   |
|   |  **Kopā EUR** |   |

Katrs šajā Līguma punktā norādītais tūrisma Pakalpojums tiek uzskatīts par atsevišķu tūrisma Pakalpojumu.

**3. Norēķinu kārtība.**

3.1. Līgumā noteikto Pakalpojumu summa ir: \_\_\_\_\_\_ EUR (\_\_\_\_\_\_\_\_\_\_\_\_\_\_ eiro, \_\_\_\_\_ centi), turpmāk – **Pakalpojumu summa**.

3.2.Pakalpojumu summas apmaksas kārtība:

3.2.1. Avansa maksājums, veicot rezervāciju: \_\_\_\_\_\_ EUR (\_\_\_\_\_\_\_\_\_\_\_ eiro, \_\_\_\_\_ centi).

Operatoram ir tiesības no Avansa summas bez Klienta piekrišanas ieturēt visus ar šo Līgumu paredzētos un savlaicīgi neveiktos maksājumus, zaudējumu kompensācijas un nokavējuma procentus, ja šo maksājumu atgūšana no Klienta pēc Operatora ieskatiem nav iespējama vai ir apgrūtinoša. Klienta maksājumu segšana no Avansa maksājumiem notiek ieskaita veidā, ko Operators veic vienpersoniski pēc saviem ieskatiem.

3.2.2. Pilna Pakalpojuma apmaksa līdz \_\_.\_\_.20\_\_.: \_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_ eiro, \_\_\_\_\_ centi).

3.3. Pakalpojumu summā ietilpst Pakalpojumi, kas norādīti Līguma 2.2. punktā. Par visiem papildus pakalpojumiem Puses vienojas atsevišķi, nosakot papildus pakalpojumu apjomu un samaksas kārtību.

3.4. Par katru Līgumā noteiktā termiņa pārkāpumu Klients maksā Operatoram kavējuma procentus 0,7 % (nulle, komats, septiņi procenti) apmērā no Pakalpojuma summas par katru kavējuma dienu. Kavējuma procentu samaksa neatbrīvo Klientu no Līguma izpildes.

4. **Pakalpojumu atcelšana un Pušu atbildība**

4.1. Ja Klients/Klienta norādītie Tūristi savas vainas dēļ neizmanto Līgumā paredzētos Pakalpojumus, tajā skaitā, bet ne tikai, ja Klients/Klienta norādītie Tūristi laicīgi nav ieradušies (“no show”) Operatora norādītajā Pakalpojuma sniegšanas laikā un vietā (nav ieradušies uz attiecīgo transportlīdzekli) un par savu neierašanos nav brīdinājuši Operatora ceļojumu konsultantu vai pārvadātāja pārstāvi, Klienta rezervācija tiek atcelta, visi Klienta veiktie maksājumi tiek ieturēti 100% apmērā, un kompensācija par neizmantotajiem Pakalpojumiem Klientam netiek atmaksāta. Tādā gadījumā Operatoram ir tiesības paturēt Pakalpojuma summu (tajā skaitā Avansa maksājumu) kā zaudējuma kompensāciju par Līguma pirmstermiņa izbeigšanu, par ko Puses, parakstot šo Līgumu, ir savstarpēji vienojušās. Ja Klients/Klienta norādītie Tūristi par savu neierašanos ir savlaicīgi brīdinājuši Operatora ceļojumu konsultantu vai pārvadātāja pārstāvi, Klientam/Klienta norādītajiem Tūristiem tiek saglabāta rezervācija un Klients/Klienta norādītie Tūristi var turpināt pievienoties ceļojumam no cita punkta vai izmantot vēlāku reisu, ja tas ir rakstiski saskaņots ar Operatoru akceptē ceļojumu konsultantu un pārvadātāja pārstāvi.

4.2. Ja Klients/Klienta norādītie Tūristi ir nokavējuši izbraukšanu kādā no ceļojuma pieturas punktiem Pakalpojumu

maršrutā, Klints/Klienta norādītie Tūristi patstāvīgi sedz izmaksas un uzņemas atbildību par nokļūšanu līdz nākamajam punktam.

4.3. Ja Operatora vainas dēļ Klients/Klienta norādītie Tūristi nesaņem kādu no apmaksātajiem un šī Līguma 2.2. punktā norādītajiem Pakalpojumiem, Pusēm vienojoties, Klientam tiek atmaksāta Pakalpojumu summas daļa par konkrētajiem nesaņemtajiem Pakalpojumiem (piemēram, ja Pakalpojumi (ceļojums) tiek atcelti nepietiekama dalībnieku skaita dēļ). Operators nav materiāli atbildīgs, un Klientam netiek atmaksāta Pakalpojumu summa, ja:

4.3.1. Klientam/Klienta norādītajiem Tūristiem netiek pilnībā vai daļēji sniegti Pakalpojumi sakarā ar to, ka kāda no

tūrisma atsevišķa pakalpojuma sniegšanā iesaistītajām kompānijām nenodrošina ierašanos vai savlaicīgu ierašanos uz nākamā tūrisma pakalpojuma sniedzēja norādīto vietu;

4.3.2. transporta kompānijas maina iepriekš norādītos brauciena laikus;

4.3.3. kāds no kompleksā tūrisma atsevišķa tūrisma pakalpojuma sniedzējiem nenodrošina iepriekš pasūtītajam kvalitātes līmenim atbilstošās ērtības, vai arī nenodrošina pieprasīto kvalitātes līmeni;

4.3.4. Pakalpojumu (ceļojuma) vai atsevišķu tūrisma produktu atcelšanu izraisījuši ārkārtēji (neparasti, neparedzami un nekontrolējami) apstākļi – nepārvarama vara;

4.3.5. Klientam/Klienta norādītajiem Tūristiem netiek pilnībā vai daļēji sniegti Pakalpojumi paša Klienta/Klienta norādīto Tūristu darbības vai bezdarbības dēļ.

4.4. Klientam/Tūristam ir tiesības atteikties no Pakalpojumiem, nosūtot Operatoram rakstisku paziņojumu, ievērojot

turpmāk norādītos termiņus. Klientam ir pienākums norēķināties ar Operatoru, ievērojot turpmāk norādītos ieturējumus, kas kalpo kā zaudējuma kompensācija par Līguma pirmstermiņa izbeigšanu, par ko Puses, parakstot šo Līgumu, ir savstarpēji vienojušās:

4.4.1. Aviobiļetes nav maināmas un atgriežamas, ja vien Puses nevienojas par pretējo.

4.4.1.1. Vārda maiņa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.4.1.2. Datuma maiņa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.4.1.3. Atcelšana: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.4.2. Transfēri nav atceļami, ja vien Puses nevienojas par pretējo.

4.4.3. Apdrošināšanu iespējams atcelt 24h laikā no tās stāšanās spēkā, ja vien Puses nevienojas par pretējo.

4.4.4. Pakalpojumu atcelšanas noteikumi \_\_\_\_\_\_\_\_\_\_\_\_\_\_\_ no Pakalpojumu sniegšanas (ceļojuma) sākuma datuma:

4.4.5. Pakalpojumu sniegšanas (ceļojuma) sākuma dienā, kā arī Klienta/ Klienta norādīto Tūristu neierašanās gadījumā, Klientam ir pienākums maksāt Operatoram līgumsodu 100% (simts procentu) apmērā no kopējās Pakalpojumu summas.

4.5. Operators ir atbildīgs tikai par to Pakalpojumu organizēšanu, kuri ir noteiktā kārtībā rezervēti un par kuriem ir veikta apmaksa saskaņā ar šo Līgumu.

4.6. Ja tūrisma pakalpojuma sniedzējs pirms Pakalpojumu uzsākšanas informē Operatoru par to, ka Klients nevarēs

saņemt iepriekš pasūtītos Pakalpojumus vai nevarēs nodrošināt iepriekš pasūtītā Pakalpojuma attiecīgo kvalitāti, Klientam tiek piedāvāts alternatīvs Pakalpojums, kompensējot cenas starpību, ja cena ir zemāka par iepriekš pasūtīto Pakalpojumu.

5. **Operatora tiesības un pienākumi.**

5.1. Operatoram ir pienākums:

5.1.1. sniegt Klientam/Klienta norādītajiem Tūristiem informāciju par Pakalpojumu saturu un to sniegšanas nosacījumiem;

5.1.2. nodrošināt Pakalpojumu sniegšanu Klientam/ Klienta norādītajiem Tūristiem atbilstoši šī Līguma noteikumiem;

5.1.3. savlaicīgi informēt Klientu par izmaiņām Pakalpojumu sniegšanas termiņos, cenās un citos nosacījumos.

5.2. Pirms Pakalpojumu sniegšanas (ceļojuma) sākuma un Pakalpojumu sniegšanas laikā Aģentūrai ir tiesības

nepieciešamības gadījumā atcelt Pakalpojumus vai izdarīt izmaiņas Pakalpojumu programmā, ja tas tiek darīts Klienta drošības dēļ vai Pakalpojumu sniegšanas nodrošināšanas interesēs, vai ir iestājušies vai var iestāties nepārvaramas varas apstākļi (piemēram, kara darbība, plūdi, vētra, zemestrīce citas dabas stihijas vai valsts varas pieņemtie akti).

5.3. Operatoram ir tiesības veikt izmaiņas Pakalpojumu cenās, ja tās tiek izmainītas no Operatora neatkarīgu apstākļu dēļ (piemēram, mainoties valūtas kursam; lidostas, ostas u.c. nodevām, nodokļiem utml.). Šādā gadījumā Operators

nekavējoties informē Klientu par izmaiņām.

5.4. Ja Klients neievēro Līgumā noteikto Pakalpojumu summas apmaksas kārtību, Operatoram ir tiesības nekavējoties vienpusēji izbeigt Līgumu, nosūtot Klientam par to rakstisku paziņojumu. Šajā gadījumā Klienta iemaksātais Avansa maksājums kalpo kā līgumsods par Līguma noteikumu neievērošanu, un Klientam netiek atgriezts.

**6. Klienta tiesības un pienākumi.**

6.1. Klientam/ Klienta norādītajiem Tūristiem, dodoties ceļojumā:

6.1.1. nepieciešama ceļošanai derīga pase;

6.1.2. jābūt attiecīgajām vīzām, ja tās ir nepieciešamas.

6.2. Klients apņemas:

6.2.1. veikt Klienta/ Klienta norādīto Tūristu veselības un citu obligāto apdrošināšanu. Gadījumā, ja Klients atsakās

apdrošināt Klienta/ Klienta norādīto Tūristu veselību un citu obligāto apdrošināšanu ar Operatora starpniecību, Klients

uzņemas visu atbildību par sekām, kas var rasties sakarā ar apdrošināšanas neveikšanu;

6.2.2. savlaicīgi apmaksāt šajā Līgumā noteikto Pakalpojumu summu, maksājumu kavējuma gadījumā maksāt nokavējuma procentus atbilstoši šī Līguma 3.4. punktam;

6.2.3. iesniegt nepieciešamos dokumentus ceļazīmes un citu izbraukšanas dokumentu noformēšanai;

6.2.4. ievērot Pakalpojumu programmu, savlaicīgi ierasties Operatora norādītajā Pakalpojuma sniegšanas laikā un vietā, kā arī ievērot viesnīcu, transportlīdzekļu un citu pakalpojumu izmantošanas noteikumus;

6.2.5. ievērot spēkā esošo normatīvo aktu prasības attiecībā uz nepilngadīgo un pilngadīgo personu robežas šķērsošanu, starptautiskos pasažieru pārvadājumu noteikumus, bagāžas pārvadāšanas kārtību, prasības ievedamam un izvedamam mantu daudzumam, nacionālo un ārvalstu robežsardzes un muitas dienestu prasības, vispārējos sabiedriskās kārtības noteikumus;

6.2.6. uzņemties pilnu materiālo atbildību par zaudējumiem, kas radīti Klienta/ Klienta norādīto Tūristu vainas dēļ

Pakalpojumu sniegšanas laikā Operatoram un/vai jebkurai trešajai personai. Zaudējumi tiek kompensēti zaudējumu

nodarīšanas vietā, bet, ja tas nav iespējams, ne vēlāk, kā 10 (desmit) dienu laikā no attiecīgā Operatora pieprasījuma

un/vai rēķina saņemšanas brīža;

6.2.7. segt Operatora izdevumus, kas saistīti ar finansiālu palīdzību Klientam/ Klienta norādītajiem Tūristiem sakarā ar nelaimes gadījumiem ar tiem vai citos neparedzētos gadījumos, kuru rezultātā Operators sniedz Klientam/ Klienta

norādītajiem Tūristiem nepieciešamo palīdzību vai veic papildus pakalpojumu rezervāciju;

6.2.8. nodrošināt, lai Klientam/ Klienta norādītajiem Tūristiem būtu minimālie iztikas līdzekļi atbilstoši attiecīgās valsts

ieceļošanas prasībām un Klientam/ Klienta norādītajiem Tūristiem veikta nepieciešamā vakcinēšana un izpildītas citas medicīniskās prasības.

6.3. Klients nodrošina, lai visi šajā Līgumā norādītie Tūristi pildītu šī Līguma noteikumus un lai viņi tiktu informēti par

Pakalpojumu sniegšanas nosacījumiem. Minēto noteikumu neizpilde uzliek Klientam materiālās atbildības pienākumu par šī Līguma noteikumiem neatbilstošu rīcību no Tūristu puses.

6.4. Ja trešās personas vēršas pret Operatoru ar pretenzijām vai prasībām par zaudējumu atlīdzību, kas šīm personām radušies Klienta/ Klienta norādīto Tūristu vainas dēļ, Klients pēc Operatora pieprasījuma apņemas sniegt visu nepieciešamo informāciju par pretenzijas vai prasības rašanos un būtību un segt visus Operatoram radušos zaudējumus.

6.5. Ja Pakalpojuma norises laikā Klientam/ Klienta norādītajiem Tūristiem ir pamatotas pretenzijas vai sūdzības,

Klientam/ Klienta norādītajiem Tūristiem nekavējoties jāinformē Operators, lai varētu novērst nepilnības, kā arī Klientam/ Klienta norādītajiem Tūristiem, rakstiski jāiesniedz pretenzijas Operatoram ne vēlāk kā 7 dienu laikā pēc atgriešanās mītnes valstī, lai varētu nodrošināt pēc iespējas kvalitatīvu un ātru pretenzijas vai sūdzības izskatīšanu.

**7. Nepārvaramas varas apstākļi.**

7.1. Operators neatbild par izmaiņām Pakalpojumu (ceļojuma) programmā, kas saistītas ar nepārvaramas varas apstākļu iedarbību, neparastiem, neparedzētiem un nekontrolējamiem apstākļiem, tādiem, kā zemestrīcēs, plūdi, viesuļvētra, karadarbība un valsts normatīvo aktu izmaiņas attiecībā uz iebraukšanu un izbraukšanu valstī, ārvalstu pārstāvniecību, robežsardzes, muitas, transporta dienestu un drošības institūciju darbības, streiki un citas darbības, kas traucē vai neļauj organizēt vai īstenot ceļojumu pa paredzēto Pakalpojumu (ceļojuma) maršrutu, un kuru rašanos ceļojuma laikā Operators nevarēja paredzēt vai ietekmēt, darbojoties pēc vislabākās sirdsapziņas. Ja sakarā ar nepārvaramas varas apstākļiem ceļojumu nepieciešams pagarināt, ar to saistītos papildus izdevumus Klients apmaksā papildus.

**8. Citi Līguma noteikumi.**

8.1. Puses vienojas, ka Operatora mājas lapā izvietotā informācija par ceļojumiem un to veidiem un atpūtas iespējām, šī Līguma parakstīšanas brīdī var tikt mainīta. Minētais ir saistīts ar to, ka sezonas laikā ārzemju partneru pakalpojumu apjoms var mainīties atkarībā no laika apstākļiem, ārzemju partneru darbības spējam un to iespējām sniegt attiecīgos pakalpojumus norādītājos apjomos un veidā. Pastāvot šādiem apstākļiem, savās attiecībās Puses vadīsies tikai un vienīgi no šī Līguma satura.

8.2. Parakstot šo Līgumu Klients apliecina, ka ir iepazinies un piekrīt Operatora privātuma politikai, tajā skaitā iepazinies ar paziņojumu par privātumu, kas pieejams Operatora mājas lapā: [www.tour.lv](http://www.tour.lv) . Operators ir tiesīgs jebkurā brīdī vienpusēji grozīt Personas datu apstrādes noteikumus saskaņā ar piemērojamajiem normatīvajiem aktiem, paziņojot Klientam par attiecīgajiem grozījumiem pa pastu, pa e-pastu vai citā veidā (piemēram, publicējot mājas lapā) ne vēlāk kā vienu mēnesi pirms grozījumu stāšanās spēkā.

8.3. Parakstot Līgumu, Klients kā datu subjekts sniedz Operatoram savu piekrišanu, ka Operatoram ir tiesības nodot ar šo Līgumu saistītos prasījumus institūcijām (tiesībsargājošās iestādes, zvērināti tiesu izpildītāji, zvērināta notāri, zvērināti advokāti, nodokļu pārvaldes, uzraudzības iestādes), tiesām, ārpustiesas strīdu risināšanas iestādēm, administratoriem, auditoriem, reģistru uzturētājiem, parādu piedziņas sabiedrībām, kā arī izpaust Līguma saturu un informāciju, kuru tā ieguvusi saskaņā ar Līgumu, ar Operatoru vienā grupā esošajiem uzņēmumiem, kā arī trešajām personām, ar kurām Operators noslēgusi cesijas, līdzdalības vai jebkurus citus līgumus saistībā ar šo Līgumu.

8.4. Korespondence (paziņojumi, pretenzijas, rēķini, utt.), kas saistīta ar Līguma izpildi, otrai Pusei ir jāiesniedz rakstveidā Līgumā norādītajā adresē, un to uzskata par saņemtu:

8.4.1. ja tā ir izsūtīta ar ierakstītu vēstuli – 4. (ceturtajā) dienā pēc nosūtīšanas dienas;

8.4.2. ja tā ir nodota personīgi pret parakstu – dienā, kad tā ir nogādāta saņēmēja adresē;

8.4.3. ja tā ir nosūtīta uz Līgumā norādīto e-pasta adresi – e-pasta nosūtīšanas dienā.

8.5. Visi strīdi, kas skar šo Līgumu un tā izpildīšanu, tiek risināti sarunu ceļā. Ja strīdus jautājuma atrisināšana nav

iespējama sarunu ceļā, jebkurš strīds, nesaskaņa vai prasība, kas izriet no šī Līguma, kas skar to, vai tā pārtraukšanu,

izbeigšanu vai spēkā neesamību, tiks izšķirts LR tiesā, LR normatīvajos aktos noteiktajā kārtībā.

8.6. Jautājumi, kas nav paredzēti šai Līgumā, tiek risināti saskaņā ar spēkā esošajiem LR normatīvajiem tiesību aktiem.

8.7. Pakalpojumu sniegšanas (ceļojuma) laikā Klients/ Klienta norādītie Tūristi ir atbildīgi par personīgo lietu saglabāšanu. Operators ar Līgumu neuzņemas un nav atbildīgs par Klienta/ Klienta norādīto Tūristu mantas zaudējumu, veselības un dzīvības apdraudējumu.

8.8. Līgums stājas spēkā tā parakstīšanas brīdī un ir spēkā līdz Pušu savstarpējo saistību pilnīgai izpildei. Līgums var tikt izbeigt, Pusēm par to vienojoties rakstveidā.

8.9. Līgums ir sagatavots divos eksemplāros latviešu valodā, abiem eksemplāriem ir vienāds juridiskais spēks.

8.10. Parakstot šo Līgumu, Klients cita starpā apliecina, ka ir iepazinies ar šī Līguma noteikumiem, tie tikuši Pušu starpā apspriesti un Puses tos atzinušas par pamatotiem un abām Pusēm pieņemamiem.

**OPERATORS: KLIENTS:**

SIA „EXPLAIN”

Reģistrācijas Nr.LV40003608073

Juridiskā adrese: Silnieku iela 12, Mārupe, Mārupes novads, LV-2167
Biroja adrese : Miera iela 63, Rīga, LV-1013, Latvija
AS SWEDBANK; HABALV22;
Konts Nr. LV27HABA551003389196

\_\_\_\_\_\_\_\_\_\_\_\_\_\_\_\_\_\_\_\_\_

Pilnvarotā persona